หุ้นกลุ่มชินคอร์ปร่วงยกแผงหวั่นแก้สัญญาสัปทาน
หุ้นกลุ่มชิน คอร์ปอเรชั่น ปรับตัวลดลงเช้านี้ หลังกระแสข่าวรัฐอาจเปลี่ยนแปลงแก้ไขสัญญาสัมปทาน
2 มี.ค. 2553

หุ้นกลุ่มชิน คอร์ปอเรชั่น ปรับตัวลดลงเช้านี้ หลังกระแสข่าวรัฐอาจเปลี่ยนแปลงแก้ไขสัญญาสัมปทาน
ความเคลื่อนไหวของหุ้นกลุ่มชิน คอร์ปอเรชั่น (SHIN)เช้าวันนี้ ปรับตัวลดลงทั้งกลุ่มหลังมีข่าวว่ารัฐอาจเปลี่ยนแปลงแก้ไขสัญญาสัมปทานโทรศัพท์มือถือของบริษัทแอดวานซ์ อินโฟร์เซอร์วิส (ADVANC) สัมปทานดาวเทียมของบริษัท ไทยคม (THCOM) ซึ่งเกี่ยวโยงกับคำพิพากษาในคดียึดทรัพย์ของอดีตนายกรัฐมนตรี พ.ต.ท.ทักษิณ ชินวัตร ที่มีการระบุว่าสัญญาเอื้อประโยชน์ต่อกลุ่มชินวัตร
ณ เวลา 10.32 น. หุ้น ADVANC เคลื่อนไหวที่ 85.25 บาท ลดลง 2.75 บาท หรือ 3.12% มูลค่าการซื้อขายสูงสุดของตลาด 855.23 ล้านบาท ขณะที่หุ้น SHIN เคลื่อนไหวที่ 28 บาท ลดลง 1 บาท หรือ 3.45% มูลค่าการซื้อขาย 43.46 ล้านบาท และหุ้น THCOM เคลื่อนไหวที่ 5.60 บาท ลดลง 0.45 บาท หรือ 7.44% มูลค่าการซื้อขาย 62.35 ล้านบาท  ทั้งนี้ การเคลื่อนไหวของราคาหุ้นกลุ่ม SHIN สวนทางตลาดหุ้นโดยรวมที่ดัชนีปรับตัวเพิ่มขึ้นเคลื่อนไหวที่ 726.85 จุด เพิ่มขึ้น 5.48 จุด